बाराबंकी. उत्तर प्रदेश के जिला बाराबंकी में एक कॉलेज प्रबंधक के पास महिला का फोन आता है और वह खुद को क्राइम ब्रांच दिल्ली का अधिकारी बताती है। महिला फोन कॉल के दौरान एक थानेदार को भी लाइन पर लेती है और उसे जबरन थाने घसिटवाने की धमकी देते हुए धौंस दिखाती है। कॉलेज प्रबंधक को जब उसकी बातों से एहसास होता है कि ये महिला फर्जी है और उसे किसी साजिश का शिकार बनाया जा रहा है, तो वह उस कॉल को रिकॉर्ड करकर एसपी ऑफिस पहुंचता है और अपनी आपबीती बताते हुए पुलिस महकमे से मदद की गुहार लगाई है।